CELEX: 32020R1777
Language: hu
Date: 2020-11-27 00:00:00
Title: A Bizottság (EU) 2020/1777 végrehajtási rendelete (2020. november 27.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről szóló (EU) 2018/659 bizottsági végrehajtási rendelet módosításáról (EGT-vonatkozású szöveg)

2020.11.30.   
               
               
                  HU
               
               
                  Az Európai Unió Hivatalos Lapja
               
               
                  L 399/1
               
            
         A BIZOTTSÁG (EU) 2020/1777 VÉGREHAJTÁSI RENDELETE
         (2020. november 27.)
         az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről szóló (EU) 2018/659 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésére,
         tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1), (4) és (5) bekezdésére, 13. cikke (2) bekezdésére, 16. cikkére, valamint 19. cikkének a) és b) pontjára,
         mivel:
         
                     (1)
                  
                  
                     Az (EU) 2018/659 bizottsági végrehajtási rendelet (3) megállapítja a lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételeket. A rendelet meghatározza azon harmadik országok jegyzékét, amelyekből a tagállamoknak engedélyezniük kell a lófélék, valamint a lófélék spermájának, petesejtjeinek és embrióinak belépését, és rögzíti a beléptetett szállítmányokra vonatkozó egészségügyi és állategészségügyi bizonyítványkiállítási követelményeket.
                  
               
                     (2)
                  
                  
                     A 2009/156/EK irányelv megállapítja a lófélék harmadik országból az Unióba történő behozatalára irányadó állategészségügyi követelményeket. Úgy rendelkezik, hogy a lófélék Unióba történő behozatala csak olyan harmadik országokból vagy harmadik országok területének olyan részéről engedélyezett, amelyek legalább hat hónapja mentesek a takonykórtól (Burkholderia mallei).
                  
               
                     (3)
                  
                  
                     Kuvait 2019. július 25-én arról tájékoztatta a Bizottságot, hogy két esetben a takonykór (Burkholderia mallei) előfordulását észlelték az Unióba történő feladás céljából kivitel előtti karanténban tartott törzskönyvezett lovaknál. Kuvait azonnal felfüggesztette a törzskönyvezett lovak Unióba történő kivitelét, és meghozta a szükséges felügyeleti és ellenőrzési intézkedéseket. A Kuvaitból származó törzskönyvezett lovak Unióba történő beléptetését ezért az (EU) 2019/2147 bizottsági végrehajtási rendelet (4) elfogadása révén felfüggesztették. 2019. szeptember 8-án egy, a Nemzetközi Állatjárványügyi Hivatal (OIE) regionális referencialaboratóriumában elvégzett komplementkötési próba (CFT) további három, ugyanazon gazdaságban tartott ló esetében is megerősítette, hogy takonykórra pozitívak. 2020. június 23-án Kuvait arról tájékoztatta a Bizottságot, hogy 2020. április 30-án egy aktív klinikai és szerológiai vizsgálat keretében elvégezte 7 914 ló takonykórra irányuló vizsgálatát az OIE egy regionális referencialaboratóriumában, amelyek negatív eredményt mutattak.
                  
               
                     (4)
                  
                  
                     Kuvait ezzel bizonyította, hogy a legutóbbi, 2019. szeptember 8-i eset óta mentes a takonykórtól. Következésképpen engedélyezni kell Kuvaitból a törzskönyvezett lovak ideiglenes beléptetését, a törzskönyvezett lovak ideiglenes kivitelt követő újbóli belépését és a törzskönyvezett lovak behozatalát, valamint a lófélék tranzitját. Ezért az (EU) 2018/659 végrehajtási rendelet I. mellékletében módosítani kell a Kuvaitra vonatkozó bejegyzést.
                  
               
                     (5)
                  
                  
                     2019. december 25-én Törökország az állatbetegségek bejelentési rendszerén keresztül bejelentette, hogy 2019. december 4-én megerősítésre került egy ló takonykórral való megfertőződése a Törökország Isztanbul körzetéhez tartozó Büyükada-szigeten. A lóféléknek és a lófélék szaporítóanyagainak Törökországból az Unióba történő belépését ezért az (EU) 2020/581 bizottsági végrehajtási rendelet (5) elfogadása révén egy legalább 6 hónapos időtartamra felfüggesztették.
                  
               
                     (6)
                  
                  
                     Törökország információt nyújtott be annak alátámasztására, hogy a takonykór Büyükada-szigeten való kitörésének 2019. december 25-i bejelentése óta Ankara, Edirne, Isztambul, Izmir, Kirklareli és Tekirdag tartományok több mint hat hónapja mentesek a betegségtől. Az ország intézkedéseket hozott ezenfelül annak érdekében, hogy csökkentse a takonykór említett tartományokba történő behurcolásának kockázatát. Következésképpen engedélyezni kell Ankara, Edirne, Isztambul, Izmir, Kirklareli és Tekirdag tartományokból a törzskönyvezett lovak ideiglenes beléptetését, a törzskönyvezett lovak ideiglenes kivitelt követő újbóli belépését és a törzskönyvezett lovak behozatalát, valamint a lófélék tranzitját. Ezért az (EU) 2018/659 végrehajtási rendelet I. mellékletében módosítani kell a Törökországra vonatkozó bejegyzést.
                  
               
                     (7)
                  
                  
                     Az (EU) 2018/659 végrehajtási rendeletet ezért ennek megfelelően módosítani kell.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/659 végrehajtási rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 1992.9.14., 54. o.
         
         
            (2)  HL L 192., 2010.7.23., 1. o.
         
         
            (3)  A Bizottság (EU) 2018/659 végrehajtási rendelete (2018. április 12.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről (HL L 110., 2018.4.30., 1. o.).
         
            (4)  A Bizottság (EU) 2019/2147 végrehajtási rendelete (2019. november 28.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről szóló (EU) 2018/659 bizottsági végrehajtási rendelet módosításáról és helyesbítéséről (HL L 325., 2019.12.16., 99. o.).
         
            (5)  A Bizottság (EU) 2020/581 végrehajtási rendelete (2020. április 27.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről szóló (EU) 2018/659 bizottsági végrehajtási rendelet módosításáról (HL L 133., 2020.4.28., 52. o.).
      
      
         
            MELLÉKLET
            Az (EU) 2018/659 végrehajtási rendelet I. mellékletében foglalt, azon harmadik országok, valamint harmadik országbeli területi részek jegyzékét, amelyekből a lófélék, valamint a lófélék spermája, petesejtjei és embriói szállítmányainak az Unióba történő belépése engedélyezett, a következőképpen kell módosítani:
            
                        a)
                     
                     
                        A Kuvaitra vonatkozó bejegyzés helyébe a következő szöveg lép:
                        
                                    „KW
                                 
                                 
                                    Kuvait
                                 
                                 
                                    KW-0
                                 
                                 
                                    Az egész ország
                                 
                                 
                                    E
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    X
                                 
                                 
                                    ”
                                 
                              
                  
                        b)
                     
                     
                        A Törökországra vonatkozó bejegyzés helyébe az alábbi szöveg lép:
                        
                                    „TR
                                 
                                 
                                    Törökország
                                 
                                 
                                    TR-0
                                 
                                 
                                    Az egész ország
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                     
                                 
                              
                                    TR-1
                                 
                                 
                                    Ankara, Edirne, Isztambul, Izmir, Kirklareli és Tekirdag tartomány
                                 
                                 
                                    E
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    –
                                 
                                 
                                    X
                                 
                                 
                                    ”